РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/301-21

07. јул 2021. године

Б е о г р а д

ЗАПИСНИК

СА 35. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 7. ЈУЛА 2021. ГОДИНЕ

 Седница је почела у 13,00 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Адам Шукало, Драгана Баришић, Дарко Лакетић, Лука Кебара, Ивана Николић, Небојша Бакарец, Марина Рагуш и Бранимир Јовановић.

Седници су присуствовали заменици чланова Одбора: Виолета Оцокољић, заменик Верољуба Матића, члана Одбора и Нина Павићевић, заменик Угљеше Марковића, члана Одбора.

Седници нису присуствовали чланови Одбора: Верољуб Матић, Бранимир Спасић, Мирослав Кондић, Сандра Божић, Ђорђе Милићевић, Угљеша Марковић, Мира Петровић и Шаип Камбери.

На позив председника Одбора седници је присуствовао и Бранко Маринковић, заменик гералног секретара Народне скупштине Републике Србије.

 На предлог председника, Одбор је једногласно утврдио следећи:

Д н е в н и р е д:

1. Разматрање Одлуке Републичке изборне комисије о додели мандата народног посланика ради попуне упражњеног посланичког места у Народној скупштини (03 Број 013-1264/21 од 07. јула 2021. године);

2. Разматрање захтева генералног секретара Народне скупштине за давање сагласности за заснивање радног односа на неодређено време са новим лицима (21 број: 112-1257/21 од 07. јула 2021. године).

 **Прва тачка дневног реда:** Разматрање Одлуке Републичке изборне комисије о додели мандата народног посланика ради попуне упражњеног посланичког места у Народној скупштини

Председник Одбора је констатовао да су сви присутни примили Одлуку Републичке изборне комисије о додели мандата Душану Марићу. Указао је и да се са предметном одлуком као и Уверењем о избору овог народног посланика могу упознати и у систему е - парламента.

Председник Одбора је предложио да Одбор Народној скупштини поднесе Извештај са предлогом да Народна скупштина констатује потврђивање мандата новоизабраном народном посланику Душану Марићу.

Дискусије није било.

 Одбор је, на предлог председника, већином усвојио и Народној скупштини поднео следећи

И З В Е Ш Т А Ј

 Одбор је констатовао да је престанком мандата народном посланику Маји Грбић, изабраној са Изборне листе АЛЕКСАНДАР ВУЋИЋ – ЗА НАШУ ДЕЦУ, остало упражњено посланичко место у Народној скупштини, у складу са одредбом члана 88. Закона о избору народних посланика.

 Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

 Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народног посланика Душана Марића, изабраног са Изборне листе АЛЕКСАНДАР ВУЋИЋ – ЗА НАШУ ДЕЦУ и утврдио да су подаци о избору народног посланика истоветни са подацима из Одлуке Републичке изборне комисије, чиме су се стекли услови за потврђивање мандата именованом народном посланику.

 Одбор предлаже да Народна скупштина одмах по пријему овог извештаја, констатује потврђивање мандата новоизабраном народном посланику Душану Марићу.

 За известиоца Одбора на седници Народне скупштине одређен је др Александар Мартиновић, председник Одбора.

 **Друга тачка дневног реда:** Разматрање захтева генералног секретара Народне скупштине за давање сагласности за заснивање радног односа на неодређено време са новим лицима.

 Заменик гералног секретара, Бранко Маринковић, образложио је поднети захтев наводећи да је изменама Закона о буџетском систему из 2020. године дозвољена могућност корисницима јавних средстава да без посебне дозволе у текућој календарској години приме у радни однос на неодређено време до 70 % од броја лица којима је престао радни однос на неодређено време, по било ком основу у претходној календарској години. У наставку је изнео да би поштујући наведену методологију у Служби Народне скупштине, по том основу, без сагласности могло да буде запослено укупно шест нових лица али потребе посла су такве да је неопходно засновати радни однос са укупно девет лица. Заменик генералног секретара је своје излагање закључио наводећи да је генерални секретар Народне скупштине је 07. јула 2021. године, поднео Одбору за административно-буџетска и мандатно-имунитетска питања захтев за добијање сагласности за заснивање радног односа путем јавног конкурса, са девет нових лица, на неодређено време и то за: 2 извршиоца, у звању референта; 2 извршиоца, у звању млађег саветника; 2 извршиоца, у звању саветника и 3 извршиоца, у звању самосталног саветника.

 Дискусије није било.

Одбор је на предлог председника једногласно усвојио захтев генералног секретара Народне скупштине и дао сагласност за заснивање радног односа на неодређено време са новим лицима.

 Седница је завршена у 13,10 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић